वॉशिंगटन। अमेरिकी राष्‍ट्रपति डोनाल्‍ड ट्रंप ने विदेश विभाग को आदेश दिए हैं कि वह गाजा और वेस्‍ट बैंक के लिए जारी की गई 200 मिलियन डॉलर की मदद को वापस ले ले। विदेश विभाग के अधिकारी की ओर से अमेरिकी न्‍यूज चैनल सीएनएन को इस बात की जानकारी दी गई है। इस अधिकारी ने बताया है कि राष्‍ट्रपति ट्रंप के आदेश पर वित्‍त वर्ष 2017 के वेस्‍ट बैंक और गाजा के लिए आर्थिक मदद के जारी की 200 मिलियन डॉलर से भी ज्‍यादा की रकम को वापस ली जाएगी। इस अधिकारी की मानें तो इस फंड का प्रयोग अब दूसरे प्राथमिकताओं वाले प्रोजेक्‍ट्स पर खर्च किया जाएगा।